GiliGold/VAD_KnessetCorpus huggingface dataset:
עאידה תומא סלימאן: כשנגיע לדיון מיוחד, שיתייחס לתפקוד העובדים הסוציאליים – למרות שזה יכול להיות לא בוועדה שלי, אז נוכל להעלות את כל הביקורת הקיימת.
עאידה תומא סלימאן: בינתיים, רציתי להתמקד בביטחונם של משרתי ציבור שעושים עבודה, יכול להיות שהם טועים מדי פעם אבל בינתיים, יש להם את הזכות להיות בביטחון.
<יעקב בן יששכר: גבירתי, 10,000 ילדים שמוּצָאים מדי שנה, זה פשוט לא טעות.
עאידה תומא סלימאן: אני לא - - - עכשיו, אני לא אדון בזה עכשיו.
עאידה תומא סלימאן: אם יש לך מה לטעון על מדיניות הוצאת הילדים, על מדיניות יציאת הנשים למקלטים או על מדיניות אני לא יודעת מה, אז נקיים דיון על זה, אבל לא עכשיו.
עאידה תומא סלימאן: שמעתי בעניין המתח הגובר הקשור למחסור במענים ואני רוצה לסכם.
עאידה תומא סלימאן: אני רושמת בפניי את כל ההתבטאויות על חוסר הביטחון והרגשה של פגיעה קשה בביטחונם של העובדות הסוציאליות ושל העובדים הסוציאליים ואני רואה את זה בחומרה רבה.
עאידה תומא סלימאן: גם לפני חודש דיברנו על זה וראינו את זה בחומרה וגם היום אנחנו רואים את זה בחומרה, אפילו עוד יותר לאחר המקרים האחרונים שקרו.
עאידה תומא סלימאן: גם מדאיגים אותי הווידויים שנעשו ואני מכבדת אותם ואני מכבדת את הכנות, כשבאים ואומרים – ואני לא רוצה להיות במקום אף אחת שבאה ואומרת: "הרגשת חוסר הביטחון שלי ושל משפחתי יכולה להשפיע על ההחלטות המקצועיות, שאמורות להיות מקצועיות גרידא וניטראליות.
עאידה תומא סלימאן: ואני חושבת שמשרד הרווחה והרשויות המקומיות צריכים להיות מודאגים מהצהרות כאלו, כי זה פוגע בטיב השרות שהמשרד אמון עליו וצריך לפקח עליו.
עאידה תומא סלימאן: מצד שני, אי אפשר לחיות בשקט עם מצב שבו גם המשפחות של העובדים הסוציאליים והעובדים הסוציאליים מרגישים מאויימים, לא רק בתוך הלשכות, אלא מחוץ ללשכות, בחיים האישיים, בחיי המשפחה שלהם וגם בני משפחה שלהם.
עאידה תומא סלימאן: אי אפשר לקבל את זה.
עאידה תומא סלימאן: לפני חודש ישבנו והיללנו ואמרנו שהם החזית במאבק למען המוחלשים, היום אנחנו באים ומדברים עליהם כאילו הם מוחלשים וקרבנות, והמציאות הזו היא טעות פטאלית.
עאידה תומא סלימאן: אני אפנה למשטרה ואני אבקש סטטיסטיקה מאוד ברורה על מספר התלונות של עובדים סוציאליים ועובדות סוציאליות, שקרו בשנתיים האחרונות, ואיפה זה עומד מבחינת המשטרה, כמה הועבר לפרקליטות, כמה נסגרו, כמה עדיין בחקירה.
עאידה תומא סלימאן: משם אפשר ללמוד איך מטופלים המקרים האלה.
עאידה תומא סלימאן: אני רואה חשיבות רבה בעניין של חקיקת חוק.
עאידה תומא סלימאן: אני חייבת להזכיר שיש חוק למניעת אלימות במוסדות למתן טיפול, אנחנו מכירים את זה אבל, יש צורך כנראה לחשוב ולאמץ את הרעיון של חקיקת חוק שמחייב אבטחת לשכות רווחה.
עאידה תומא סלימאן: אני רואה בחומרה רבה שהמשאבים המוקצים לעניין הזה – יכול להיות שהמשאבים האלה התאימו לפני עשרים שנה, היום, עם האלימות הגואה בחברה, עם המצב המורכב שאנחנו חיים בו ועם המחסור במענים – הגיע הזמן שמשרד הרווחה יבדוק שוב את המענים שהוא מספק לעניין הזה, כולל את ה-20,000 שקל לסל.
עאידה תומא סלימאן: אני מעריכה את זה שקיים סל כזה, הייתי רוצה לדעת שכל לשכות הרווחה – אני מבקשת ופונה אליכם להוציא חוזר עכשיו מהמשרד, לכלל לשכות הרווחה במדינת ישראל, המודיע להן ומזכיר להן שוב, שקיימת להן זכות לנצל את התקציב הזה של 20,000 שקל ולהתחיל את זה.
עאידה תומא סלימאן: אם אני שומעת שיש מועצות שלא ידעו על זה, כדאי מאד לעדכן את זה.
<פיני קבלו: יש עוד נקודה.
<פיני קבלו: יש גם במשרד לביטחון פנים, כלפי עובדים מאוימים ברשויות המקומיות, יש שם - - - שברגע שראש רשות או בעל תפקיד סטטוטורי ברשות מוניציפלית, קוראים למשרד לביטחון פנים והם מסייעים עם תקציב לאבטחה, כמובן - - -
עאידה תומא סלימאן: בדיוק את זה רציתי, אני לא סיימתי.
עאידה תומא סלימאן: אני חושב שבעניין הספציפי שהיה טריגר לישיבה הזו, בעניינה של עובדת סוציאלית חדיג'ה, קודם כל אני מודה לך על זה שבאת והשמעת את קולך בישיבה הזו, כולנו לצידך ומגנים את מה שקרה אבל, אני אפנה לשר לביטחון פנים ואבקש למצות את הדין בחקירה, קודם כל בחקירה, להגיש אותם לדין ולמצות אתם את הדין.
עאידה תומא סלימאן: אני רשמתי בפניי את ההצעה לכללי שיפוט מהיר לתוקפים של עו"סים על כל סוגי התקיפה, התשובה של המשרד הייתה שיש להם כללים לעניין של - - - במקרים חריגים ואלימים, כדאי מאוד אולי לרענן את ההוראות בנושא הזה, אין מה לעשות, לפעמים 'נרדמים במשמרת', גם מפקחים של משרד הרווחה ולא מרעננים את ההוראות.
עאידה תומא סלימאן: אני מבקשת שתעשו את הריענון הזה.
עאידה תומא סלימאן: אני לוקחת על עצמי להכין, בשיתוף פעולה עם השלטון המקומי, את הצעת החוק, נגיש אותה בשם הועדה, חברי הועדה וכלל חברי הכנסת שנכחו בישיבה הזו והביעו את רצונם.
יוסף ג'בארין: אם נעשה את זה עד מחר - - - בפגרה, חובת הנחה - - -
עאידה תומא סלימאן: נכון, נכון, אפשר גם בתחילת השבוע, תמיד אפשר להניח הצעות חוק אבל, אז אפשר לנצל את ה-45 ימים בזמן הפגרה.
עאידה תומא סלימאן: אני מודה לכולכם, אני נועלת את הישיבה.
עאידה תומא סלימאן: אני פותחת את ישיבת הועדה לקידום מעמד האישה ולשוויון מגדרי.
עאידה תומא סלימאן: התאריך היום 29 למרץ 2016 ואנחנו היום עוסקים בנושא הטרדות מיניות במשטרת ישראל.
עאידה תומא סלימאן: אני פותחת את דבריי בזה שאני מברכת את מפכ"ל המשטרה רב ניצב רוני אלשיך – אני מקווה שאני מבטאה את זה נכון, שכיבד אותנו בנוכחות שלו, אצלנו בוועדה.
עאידה תומא סלימאן: אני מציינת, אפרופו, שההזמנה לכבודו, למפכ"ל, יצאה ואנחנו חיכינו לתשובה וכנראה הצטרך המפכ"ל לשנות חלק מהלו"ז שלו כדי להיות אתנו היום.
עאידה תומא סלימאן: אני מאוד שמחה שאכן זה נעשה ואני מכבדת את הרצון הטוב, לבוא ולהופיע מול הועדה, במיוחד שאנחנו אחרי חודש, אפשר להגיד, סוער במיוחד ואני אתייחס לזה תיכף אבל, קודם אני גם כן מברכת על נוכחות חברי הכנסת, חברת הכנסת זהבה גלאון, חבר הכנסת עמיר פרץ, חבר הכנסת בני בגין וחברת הכנסת יעל גרמן.
עאידה תומא סלימאן: כל הנושא של הטרדות מיניות העסיק אותנו בכנסת ואת הועדה באופן מיוחד בקדנציה הזו, מתחילת הקדנציה, מהיבטים שונים.
עאידה תומא סלימאן: זה העסיק אותנו בכל מיני פרשיות שקרו ועיקר עניינן היה בתוך הבית הזה, חלק גם קרה בחוץ והשליך על הבית.
עאידה תומא סלימאן: הועדה דנה בנושא מתוך מחויבות, מחויבות עיקרית, גם לי, כיושבת ראש הועדה, גם לחברי וחברות הועדה ולהרבה חברי כנסת וחברות כנסת, שמצטרפים תמיד לדיונים, מחויבות לעקור את התופעה הזו מתוכנו ולשנות את התרבות הקיימת במדינת ישראל, לצערי הרב, במכלול האוכלוסיות, שמתייחסות לאישה כחפץ, מתייחסות לאישה בצורה לא אנושית, כחברה פטריארכלית שנותנת לגיטימיות בהרבה מקרים, לצערי הרב, בעיקר לגברים, להתייחס לאישה בצורה פוגענית כזו.
עאידה תומא סלימאן: אנחנו מחויבות גם לעמוד לצדן של המוטרדות ושל הנפגעות ולעזור להן, גם להשמיע את קולן וגם להתמודד עם כאבן ועם הפגיעה שלהן.
עאידה תומא סלימאן: אנחנו בוועדה, ואני חייבת להגיד שאני גם כן באופן אישי, אחרי עשרים ושמונה שנים של עיסוק בנושא הזה, מחויבת גם כן ליצירת אוירה וליצירת חברה, שהיא שוויונית ושהיא לא מוכנה לסלוח או להיות סובלנית לתופעות כמו התופעות של הטרדות מיניות.
עאידה תומא סלימאן: מה יותר מכך, אם התופעה הזו, אנחנו מדברים עליה בגוף העיקרי שאמון על אכיפת החוק ואמון על ביטחון האזרחים והאזרחיות?
עאידה תומא סלימאן: מיותר להגיד שבשנה הזו הפרשיות לא רק עלו וצפו בתוך הבית הזה, אלא גם לצערנו, בתוך הגוף שבעניינו אנחנו עוסקים היום – המשטרה.
עאידה תומא סלימאן: הייתה כל הזמן הרגשה שבכל פעם שעולה עוד תלונה ועוד תלונה, היו כאלה שאמרו: "זה מצב חדש", "מספר התלונות עולה" אבל אני אמרתי כל הזמן שזה שיקוף של המצב הקיים ועצם העובדה, שיותר ויותר תלונות צפות, זה אומר שיותר ויותר נשים מקבלות אומץ ובאות ומתלוננות.
עאידה תומא סלימאן: זה לא אומר שזה חדש וזה לא אומר שזה לא קרה בעבר.
עאידה תומא סלימאן: השאלה היא איך גוף מסוים מתמודד עם התופעה ברגע שהיא עולה.
עאידה תומא סלימאן: לצערנו הרב, שמענו על הרבה מקרים, שהיו לנו ספקות בדרך ושטופלו בתוך המשטרה.
עאידה תומא סלימאן: אני בטוחה שהיום יעלו כל מיני טענות בנושא הזה ומטרת הפגישה הזו היא גם להתייחס לכל מה שקרה בחודש האחרון, מאז ה-7 במרץ עד היום, כאשר בעצם, המפכ"ל, באותו היום שכל הנשים ציינו את ה-8 במרץ צוטט באמירה – הייתי יכולה להגיד, שקוממה רבים, אני בעצמי הגבתי, הגבתי למה שנכתב וביקשתי הבהרות ואני שמחה שהיום מתקיים הדיון הזה, כדי לשמוע ולהבהיר דברים.
עאידה תומא סלימאן: אתמול בלילה – ואני בטוחה שכולכם קראתם, זה כבר הופיע בהרבה מקומות בעיתונות, עם הצהרות סותרות, אני קיבלתי מכתב שעונה על שתי פניות שהיו לי בחודש הזה ובחודש הקודם, בנושא של תלונות, במיוחד בעניין של הצהרת המפכ"ל, בנושא תלונות אנונימיות כנגד שוטרים.
עאידה תומא סלימאן: בתוך המכתב הזה יש הסבר ארוך של המדיניות והגישה שהמפכ"ל רוצה להנהיג בתוך המשטרה ואני תיכף נותנת את זכות הדיבור כדי שכבודו יתייחס לזה אבל, להגיד את האמת, לא ידעתי איך להתמודד עם המידע, במיוחד שאני לא רק ניזונה ממכתבים, כי אני גם, כמו חלק מכם, לפעמים ניזונה מתקשורת וההצהרות בתקשורת, כי מצד אחד נאמר – וזה נאמר בתוך המכתב, שהמשטרה עדיין מחויבת לבדיקת תלונות אנונימיות ולא המשטרה תבדוק אלא תעביר את זה למח"ש, כמו שזה מחויב לפי החוק וכפי שאמרתי, בהתחלה הייתה תגובה על הצהרת המפכ"ל, אבל מצד שני ראיתי 'ציוץ' שאומר שעדיין ההצהרה הקודמת של המפכ"ל, שאומרת שתלונות אנונימיות בתוך המשטרה לא ייבדקו ושזה "עניין ערכי ומוסרי" אם אני זוכרת טוב את המלים שהשתמשת בהם, אדוני, אז זה קצת, להגיד את האמת, מבלבל.
עאידה תומא סלימאן: מצד אחד, אני מקבלת מידע מאוד ברור, מאוד קוהרנטי, המדגיש את החשיבות ואפילו הטיפול בתלונות האלו.
עאידה תומא סלימאן: אני בזמנו אמרתי, שהייתי מוכנה לקבל שמשטרת ישראל והמפכ"ל יודיעו באופן גלוי, שכל תלונה אנונימית שמגיעה למשטרה, בכל עניין של עבירה, כולל שוחד, כולל הונאה, כולל שחיתות – לא תיבדק, שזו המדיניות החדשה אבל, דווקא בהטרדות מיניות, דווקא בנושא שכל כך קשה לבוא ולהתלונן עליו, במיוחד בתוך מערכת שכולנו יודעים שהיא מערכת שבה ערך אחוות הגברים הוא ערך מאוד חזק, ושהרבה פעמים היו בה סימנים של השתקה, אי אפשר להתקיים עם מדיניות שאומרת בבירור: לא מקבלים תלונות אנונימיות ולא – וזו תוספת ממני כפרשנות ואני אומרת את זה באופן הכי ישיר – לא מכבדים את הקושי הקיים אצל נשים לבוא ולהתלונן בתוך מערכת כזו.
עאידה תומא סלימאן: אני אמרתי את מה שאמרתי ואני ניסיתי להסביר - - -
עמיר פרץ: ניסית להיות עדינה.
עאידה תומא סלימאן: ניסיתי.
עאידה תומא סלימאן: התאמצתי.
עאידה תומא סלימאן: במיוחד אחרי שעזבנו אתמול בארבע וחצי בבוקר, לאחר דיונים ממש לא עדינים ואני מקווה שהמסר שלי, העברתי אותו.
עאידה תומא סלימאן: אני מציעה שקודם כל נשמע מכבוד המפכ"ל, איזה מהמידע שקיבלתי אני צריכה להבין, מה אני צריכה להבין ומה כולנו.
עאידה תומא סלימאן: אני בטוחה שכולם רוצים לשמוע את ההסברים ואת – לא רוצה להגיד 'פרשנות', אלא את האמת מאחורי ההצהרות.
עאידה תומא סלימאן: <מפכ"ל המשטרה רוני אלשיך:> בוקר טוב לכולם.
עאידה תומא סלימאן: נמצאים אתי גם נציגים רלבנטיים של המשטרה, היוהל"נית שלנו, ראשת אמ"ש, ממלא מקום רמ"ח משמעת, מפקדת תחנה, כך שאם תהיינה שאלות שמעניינות או שרלבנטיות בהמשך, אז כל אחת בגיזרתה, אפשר להסתייע גם בהן.
עאידה תומא סלימאן: אני רוצה להסביר את המדיניות ומבחינתי זאת הזדמנות מצוינת.
עאידה תומא סלימאן: אני אסביר למה כל כך מצוינת.
עאידה תומא סלימאן: אני אתחיל בסיפור.
עאידה תומא סלימאן: לפני בערך חודש קיבלתי טלפון מידידה ששאלה אותי: תגיד, קראתי בעיתון איזשהו טור וזיהיתי את 'טביעות אצבעותיך' בניסוחים.
עאידה תומא סלימאן: האם הטור הזה – עם איזה עיתונאי הגון כלשהו, לא חשוב, אני לא רוצה לפרגן פה לאף אחד, האם הטור הזה, מה שנכתב, האם הוא מייצג את עמדתך, מדיניותך, מה שמונהג בתוך הארגון?
עאידה תומא סלימאן: אמרתי: כן, באופן מדויק, אז היא שאלה אותי: אז על מה כל המהומה?
עאידה תומא סלימאן: לכאורה, אתה עושה, הארגון עושה את העבודה הקשה עבור המתלוננות, הייתם צריכים לקבל מחיאות כפים על המדיניות הזו.
עאידה תומא סלימאן: אמרתי: זה נכון אבל, אנשים ניזונים משמועות, מתקשורת, מכותרות, לא קוראים לעומק וכשלא קוראים לעומק אז כל אחד נותן איזו פרשנות שנראית לו, או שהוא נתפס למשפט כזה או משפט אחר, אנחנו חיים כולנו כאן, מכירים מהי מדיה, רואים כמה אנחנו נחשפים למידע ובסופו של דבר, בַּמָה לדבר להסביר מקצה לקצה כנראה קשה לקבל בתקשורת.
עאידה תומא סלימאן: יותר סביר לעשות את זה בפורום כזה, שאפשר להסביר, לענות על שאלות בצורה מבוקרת ואז הכול ברור יותר.
עאידה תומא סלימאן: אני אתחיל דווקא מהסוף, עם המכתב שהופץ, כדי שאהיה מובן עד הסוף.
עאידה תומא סלימאן: כל מי שפנה למשטרת ישראל וביקש הבהרות של המדיניות, קיבל את אותו מכתב, אותו מכתב שגם הגיע לגבירתי בלילה, אותו מכתב עם אותה מדיניות, עם אותו ניסוח, זה נכון לחברי כנסת, למשרד המשפטים, כל מי ששאל קיבל תשובה, מנומקת, מסודרת, כתובה, מובנת ומי שרצה שאל גם שאלות, רק שהבמה היא אחרת כאשר קוראים מכתב לעומק ומבינים מהי המדיניות והיא אחרת כאשר כל אחד שמע איזה משפט, מביע את דעתו ונכנסים לסחרור כזה או אחר תקשורתי.
עאידה תומא סלימאן: צריך לומר, אתמול הופץ המכתב שאנחנו כתבנו לכל הגורמים שביקשו את המדיניות, הופץ בתקשורת, אותו מכתב שנשלח לפני חודש, שבועיים, שלושה, איש איש לפי פנייתו.
עאידה תומא סלימאן: המכתב הזה מייצג את המדיניות של משטרת ישראל מקצה לקצה, לא השתנה והוא לא אמור להשתנות, הוא כמובן עומד בקביעת החוק, על פי דעתי, על פי דעת המשפטנים הבכירים במדינת ישראל ואנחנו עומדים מאחוריו בצורה מלאה ואני מתכוון להסביר אותו, כדי שלכולם יהיה מובן מה משטרת ישראל עושה.
עאידה תומא סלימאן: אקדים ואומר שהנושא באמת חשוב ואנחנו מזמינים את הועדה, את אורחי הועדה, לבקר במשטרת ישראל, להתרשם, לעשות דיוני בקרה רבעוניים, חציוניים, ככל שיידרש, מדובר בנושא שהיה על הפרק במשטרת ישראל ובכותרות ובצדק, היה על הפרק ולכן הוא מטופל בצורה מאוד אינטנסיבית ולכן, ככל שתמצאי לנכון, אפשר לפתח את הדיון הזה ולהמשיך אותו, כדי לראות מה מבחן התוצאה במשטרת ישראל ואני מקווה, שכל מי שיושב פה בחדר מסכים, שצריך להיבחן במבחן התוצאה.
עאידה תומא סלימאן: מדיניות צריכה להיות מדיניות שמסתכלת על כל התמונה, מְתַקפת את עצמה כל הזמן ובוחנת את עצמה במבחן התוצאה, כולנו רוצים סביבה יותר 'נקיה' מאיזשהו אירוע שקיים בכל החברה הישראלית, יש מקומות בהם יותר טוב, יש פחות טוב, תפקידנו לתקן, לטפל ולעצב את המדיניות הזו במשטרת ישראל, על זה אני אחראי, מספיקה לי האחריות הזו והמבחן הוא מבחן התוצאה, מה קורה ויקרה במשטרת ישראל על ציר הזמן?
עאידה תומא סלימאן: האם אנחנו הולכים למקום יותר טוב או חלילה לא?
עאידה תומא סלימאן: זה המבחן ועל זה צריכים לדעתי להעמיד במבחן את ההנהגה של משטרת ישראל.
עאידה תומא סלימאן: אני אתחיל בצורה מאוד מסודרת ולמען הסר ספק אבהיר.
עאידה תומא סלימאן: יש חלוקת עבודה מאוד ברורה בנושאים שהם חריגות, בין מה שעושה משטרת ישראל לבין מה שיצא מתוך משטרת ישראל זה שנים ומטופל על ידי המחלקה לחקירות שוטרים, שהיא איננה חלק ממשטרת ישראל, היא שייכת למשרד המשפטים והיא עצמאית באופן מלא.
עאידה תומא סלימאן: כלומר, כל מה שנוגע לעבירות פליליות נחקר במחלקה לחקירות שוטרים, הסמכות היא של המחלקה לחקירות שוטרים.
עאידה תומא סלימאן: חובת הדיווח של המשטרה כוללת את כל גורמי המשטרה כולל המפכ"ל, למחלקה לחקירות שוטרים ויש אבחנה מאוד ברורה בין מה שעושה מח"ש לבין מה שעושה משטרת ישראל.
עאידה תומא סלימאן: לעתים, הטיפול מתחיל במח"ש ולאחר שנמצא שאין בו מימדים פליליים והוא לא עולה לכדי משהו פלילי, אלא צריך להימשך הטיפול או הבדיקה או החקירה, באזור המשמעתי, אז הוא חוזר למשטרת ישראל אבל ההעברה היא מאוד ברורה והסמכות היא מאוד ברורה.
עאידה תומא סלימאן: כל המדיניות נוגעת למשטרת ישראל, לא למח"ש, מח"ש איננה חלק ממשטרת ישראל, המפכ"ל אינו קובע את המדיניות במח"ש ובצדק רב.
עאידה תומא סלימאן: ומשטרת ישראל צריכה מח"ש, למען הסר ספק.
עאידה תומא סלימאן: אנחנו עוסקים בנושא – ואני רוצה להבהיר אותו, שנקרא בשפה המקצועית מניעה מצבית.
עאידה תומא סלימאן: מניעה מצבית היא מה שצריך לעשות ככל שניתן, כדי למנוע מאזרח לעבור עבירה.
עאידה תומא סלימאן: אזרח נורמטיבי עושה חטאים, עושה עבירות, הוא עובר את המהירות, הוא עושה כל מיני דברים, הוא לא פורץ ולא שודד אבל אזרחים נורמטיביים עושים כל מיני עבירות קטנות.
עאידה תומא סלימאן: אנחנו צריכים לעזור להם להימנע מעבירות.
עאידה תומא סלימאן: שוטר הוא אזרח לכל דבר וענין.
עאידה תומא סלימאן: בוודאי נדרש ממנו יותר מאשר אזרח, אבל בוודאי נדרש ממנו מה שאזרח צריך לעשות וגם השוטר צריך 'שוטר'.
עאידה תומא סלימאן: חלק מה'שוטר' של השוטר הוא מח"ש, זה כדי שהשוטר יידע שיש מחלקה לחקירות שוטרים, זה חלק מההרתעה וחלק מהריסון שהוא צריך להתנהג בו.
עאידה תומא סלימאן: הוא יודע שיש מחלקה לחקירות שוטרים עצמאית לחלוטין והיא יכולה לחקור אותו אז כדאי שהוא יפעל עלפי החוק, מפני שיידרש ממנו יותר מאשר יידרש מאזרח מבחינת הסטנדרטים ולכן, יש אינטרס עליון למשטרת ישראל, למפכ"ל המשטרה שמופקד על משטרת ישראל, שתהיה מח"ש חזקה עם ממשקים טובים בינה לבין המשטרה - - - לבין הנהגת המשטרה, כדי שבסופו של דבר לשוטר תהיה מניעה מצבית, כדי שהשוטר יידע, עוד לפני שהוא חטא, שיזכור שלא כדאי לחטוא, מפני שהנושא הזה יכול להגיע לטיפול של מח"ש ומבחינתנו זה חלק, כמו שהאזרח יש לו שוטר, אז לשוטר יש 'שוטר' וזה מאוד חשוב.
עאידה תומא סלימאן: ולכן, ככל שהחלוקה הזאת נשמרת בין משטרת ישראל לבין המחלקה לחקירות שוטרים, ההנחיה שבה – ותיכף נעסוק בה ונבהיר אותה ונבהיר את הרקע שלה, איננה עוסקת בשום היבט פלילי.
עאידה תומא סלימאן: ככל שמדובר בנושאים פליליים, המדיניות היא מדיניות של מח"ש, לא אני מופקד עליה ולכן, ככל שמדובר – ואבהיר או אקדים ואומר כדי שיהיה מובן, בנושא של מכתבים אנונימיים – שתיכף אני אפרט מאיפה הוא צמח אבל כשזה נוגע לכל נושא, לא קשור, לא ממוקד, לא נכנס לקטגוריה של הטרדות מיניות, אלא לכל נושא שבו לשוטר יש חובת דיווח והוא מחליט לכתוב מכתב אנונימי, אז יש מדיניות שהונהגה לגבי מכתבים אנונימיים.
עאידה תומא סלימאן: קודם כל אקדים ואומר שהיא נגעה באופן כללי למכתבים אנונימיים ובוודאי לא יועדה, מוקדה או נכנסה תחת הכותרת של עבירות מיניות, תיכף אני אומר למה הטרדות מיניות או מהו הממשק של הטרדות מיניות לסיפור של מכתבים אנונימיים, אני רק אקדים ואומר, שרוב רובם של המכתבים האנונימיים לא עוסק בהטרדות מיניות.
עאידה תומא סלימאן: רוב רובם לא עוסקים בהטרדות מיניות.
עאידה תומא סלימאן: עוסקים בכל מיני האשמות כאלו ואחרות, שנוגעות או שיכולות להיקשר לשמם של שוטרים וקטינים, חלקם הקטן נוגע להטרדות מיניות וכפי שאמרתי קודם, ככל שמדובר בהטרדה מינית שבוודאי זו עבירה פלילית ועבירה פלילית מדווחת למח"ש.
עאידה תומא סלימאן: כמו שהמכתב מגיע הוא עובר למח"ש.
עאידה תומא סלימאן: במקרים רבים מח"ש מכותבת למכתב, הוא מגיע למשטרה, אם לא, אז אנחנו מחדשים למח"ש, מעבירים את המכתב למח"ש וככל שמדובר בנושא משמעתי, אז הנושא הוא בתוך אחריות הארגון ונכנס תחת המדיניות של הארגון ותיכף אני אסביר למה המדיניות הזו קיימת, אז זה אחד.
עאידה תומא סלימאן: נושא הנורמות במשטרת ישראל חשוב מאוד לי ולכל ההנהלה של משטרת ישראל, לכל הפיקוד של משטרת ישראל, מפני שברור לחלוטין, שאי אפשר לבנות אמון ציבור כאשר הנורמות בתוך המשטרה הן בעייתיות.
עאידה תומא סלימאן: וכולנו רוצים נורמות גבוהות של שוטר, כגורם שאוכף חוק וזה לא משנה מה מעמדו של השוטר.
עאידה תומא סלימאן: במשטרת ישראל יש קרוב ל-30,000 שוטרים, 36,000 מתנדבים ואנחנו נדרשים גם לקחת אחריות על התנהגותו של המתנדב, שלא פעם מופיע עם מדים בשטח, מדים של משטרת ישראל וזה אתגר עצום אבל, הוא באחריותנו ואנחנו צריכים לעשות כל שלאל ידינו, כדי לנסות ולהבטיח, ששם בקצה, במפגש בין אזרח ובין שוטר, הנורמה תישמר ובכל פינה בארגון במפגש בין שוטר לשוטר, הנורמה תישמר והאתגר הזה הוא לא אתגר פשוט.
עאידה תומא סלימאן: אחד הנושאים שמאוד הטרידו אותי במסגרת הנורמות בארגון לצערי, במפגש שלי אִתן, ככל שנכנסתי לחפיפה, מהר מאוד גיליתי – ואני אומר "מהר מאוד" בגלל קצב המכתבים האנונימיים שמגיעים ללשכת המפכ"ל, מהר מאוד הבנתי שיש פה תופעה מאוד לא בריאה, שבה מתבצעים חיסולי חשבונות באמצעות מכתבים.
עאידה תומא סלימאן: המשמעות של זה היא שמגיע מכתב, שיכול להכפיש המון אנשים במכתב אחד, בדרך כלל ללא שום עוגן וקצה משמעותי לבדיקה, משאיר בסוף איזו עננה בלתי בדיקה, הוא בדרך כלל מופיע לפני שמישהו מועמד לקידום, בדרך כלל הוא מתייחס לעבירות מאוד ישנות, בדרך כלל מדובר – אם מדובר במשהו אמתי, ב"עדויות כבושות" בכל מיני נושאים, אם מדובר כמובן במשהו אמתי, והתופעה הזו הייתה נראית לי – סליחה על הביטוי – חולנית.
עאידה תומא סלימאן: קשה מאוד לנהל ארגון כך, זה אמור להפריע לתהליכים הארגוניים ולקבלת ההחלטות הארגוניות, וזה נתפס בעיניי כמשהו בלתי סביר אז כחלק מהטיפול בנורמות ולצד הטיפול הישיר בכל אחת ואחת מהנורמות – ותיכף אני אפרט, הסיפור הזה של מכתבים אנונימיים נתפס בעיניי כמשהו שחייבים לטפל בו.
עאידה תומא סלימאן: אנחנו לא הארגון היחיד שזה קורה בו – ואני מדבר עם ראשי ארגונים, אבל אנחנו ארגון בולט בתחום הזה ובסופו של דבר, בעיניי, זה משהו שצריך לטפל בו לצד הטיפול בכל הנורמות, כדי להבטיח שאנחנו מטפלים בנורמות בצורה אפקטיבית.
עאידה תומא סלימאן: כולם מכירים את השיח הציבורי - - -
עאידה תומא סלימאן: אני רוצה רק הבהרה, כאשר אומרים "לטפל בנורמות", האם אתה מתכוון לנורמות חיסול החשבונות או נורמות המכתבים האנונימיים?
עאידה תומא סלימאן: <מפכ"ל המשטרה רוני אלשיך:> כל הנורמות.
עאידה תומא סלימאן: כל הנורמות הן על אחריותי.
עאידה תומא סלימאן: אם אני חושב ששיש פער בין הנורמות הנדרשות משוטר אז הכול על אחריותי.
עאידה תומא סלימאן: עכשיו אני רוצה להיכנס ולומר מה עשינו כדי לטפל בזה.
עאידה תומא סלימאן: כולם מכירים את השיח מלפני בערך כשנתיים שעסק בשאלה האם נכון לבדוק את כל המשטרה, כולם זוכרים את הסערה סביב העניין הזה, כן ישבו ולא ישבו, דיונים משפטיים בשאלה האם זה ראוי או לא ראוי.
עאידה תומא סלימאן: אני הבנתי שגם אם הדבר הזה יאושר הוא לא מעשי, הוא לא מעשי, 30,000 איש, סביר להניח שגם משפטית תישמר האבחנה בין צורכי ביטחון שבהם מאפשרים בדיקת פוליגרף, לבין צרכים אחרים שאותם צריך לספק בכלים פחות דרקוניים, והבנתי שמהר צריך לחפש כלי נוסף משמעותי של מניעה מצבית בתוך הארגון.
עאידה תומא סלימאן: לכן, זה אחד הנושאים הראשונים שעסקתי בהם ומה שעשינו זה לקחנו את השאלון התעסוקתי ובאמצעות כלים מסחריים, אחרי שעשינו מכרז, בין גורמים מסחריים שמספקים את השירות הזה, רכשנו יכולת להשתמש במבדק ממוחשב, שלוקח את כל השאלון התעסוקתי, שכולל כמובן את כל הנושאים של הטרדות מיניות וכולל כמובן את כל הנושאים של קשרים עם פַּקודות וכל מה שאסור, ובצדק, בשירות המדינה, את כל מה שמשטרת ישראל החליטה שבמסגרת ההתאמה התעסוקתית היא בודקת אותו, ובודקת את זה בצורה ממוחשבת כדי לאתר פערים.
עאידה תומא סלימאן: מדובר בכלים מסחריים מאוד אפקטיביים שמאפשרים לנו להעלות חשדות, שמאן דהוא בשאלון התעסוקתי לא מדווח אמת וזה מאפשר לנו, עלפי חוות דעת משפטית, באופן נקודתי, לשלוח מישהו לבדיקת פוליגרף אם צריך.
עאידה תומא סלימאן: זאת אומרת שהאדם נשאל בשאלון ממוחשב על כל מה שמטפל בו השאלון התעסוקתי וככל שמאותר פער, אז אנחנו בסופו של דבר יודעים לקחת את האיש הזה, באופן ממוקד, עם חוות דעת ואישור משפטי, לבדוק אותו בפוליגרף או לחילופין לתחקר אותו ובדרך כלל שם זה נגמר, בתחקור.
עאידה תומא סלימאן: באופן נקודתי לטפל בזה.
עאידה תומא סלימאן: מעבר לכך והרבה לפני שנכנסתי לתפקיד, הורחבה חובת הדיווח של השוטר ובצדק רב.
עאידה תומא סלימאן: נדרש ממנו לדווח יותר מאשר נדרש מאזרח, ושוטר שאינו מדווח ייענש משמעתית.
עאידה תומא סלימאן: שוטר – אני חוזר על המשפט הזה, שוטר שאינו מדווח על עבירה עליה הוא יודע, נענש משמעתית.
עאידה תומא סלימאן: אגב, שוטרת שלא מדווחת על הטרדה מינית או שוטר שלא ידווח על הטרדה מינית על עצמו – לא ייענש, שוטר אשר ראה הטרדה מינית ולא ידווח, ייענש.
עאידה תומא סלימאן: עבירת משמעת.
עאידה תומא סלימאן: זאת חובת הדיווח של השוטר ואנחנו תופסים את אנשי החוק ככאלה שצריכים להתנהג אחרת מאשר אזרח.
עאידה תומא סלימאן: הנושא הזה טופל, הורחבה משמעותית חובת הדיווח ועל בסיס זה, כאשר הכנסנו את המבדק, הרי המבדק הזה בסופו של דבר, מאתר היכן אנשים לא מדווחים, בוודאי על עצמם וזה מאפשר לנו מניעה מצבית אמתית, בתוך המשטרה.
עאידה תומא סלימאן: יש מניעה מצבית מחוץ למשטרה, אמרתי, קוראים לה המחלקה לחקירות שוטרים, יש מניעה מצבית בתוך המשטרה, כאשר שוטר יודע שבעוד חודשיים הוא אמור להתמודד על קידום ואז הוא ייבדק, או בעוד שלושה חודשים הוא אמור לעבור לתפקיד יותר רגיש ואז הוא ייבדק, או שבעוד שנה וחצי מגיעה בדיקה אישית שלו ואז הוא אמור להיבדק, הוא כבר מתנהג אחרת וזאת המטרה, הרי כולנו לא רוצים לתפוס כל היום עבריינים, אלא להוריד את רמת העבריינות ולאפשר חיים נורמטיביים, בקרב אנשים שמכבדים אחד את השני ושומרים על הכללים ועל החוק ועל הנוהל, זה מה שאנחנו רוצים ולכן, כלי שמייצר הרתעה ושומר על האנשים מפני עצמם, כי כולנו צריכים 'שוטר', שמנו 'שוטר' נוסף בתוך הארגון, מעין צ'קאלאקה שמסתובבת ואתה רואה אותה למרחוק ובכל צעד שאתה בוחר לעשות, אתה שואל את עצמך: כדאי לי או לא כדאי לי לסכן את עצמי ולחרוג מהנורמה, כי השוטר מחכה והדבר הזה, אני לא יכול מסיבות של צנעת הפרט לפרט יותר מדי, עובד בצורה יוצאת מן הכלל, עם תוצאות מוכחות ממש תוך החודש הראשון.
עאידה תומא סלימאן: אני רק אתן דוגמה שאין בה בעיה של צנעת הפרט, שהיום במחלקת הגיוס, כאשר מישהו רוצה להתגייס למשטרה, הוא יושב מול המִבדק הזה כאחת מהתחנות הראשונות שהוא עובר, הוא עובר את המבדק הזה ולשמחתי, ישנם מועמדים שמתיישבים מול המבדק, מתחילים את המבדק ולאחר כמה דקות קמים ואומרים: אני כנראה לא מתאים להיות שוטר במשטרת ישראל והולכים הביתה.
עאידה תומא סלימאן: אין לי מושג מה הוא הסתיר, זו לא בעיה שלי אבל הוא לא יהיה שוטר ואני שמח על כך, מפני שאותו אחד שהיה יכול אולי לעבור את התהליך ולא היינו 'עולים' על זה שהוא לא מתאים להיות שוטר, היינו פוגשים אותו אחר כך באירוע כזה או באירוע אחר, מבזה את המשטרה ואת החוק.
עאידה תומא סלימאן: לכן, אחרי שהבנו שהסיפור הזה עובד בצורה טובה וחיכינו שהסיפור הזה יבשיל, אז החלטתי לטפל בנורמה הבעייתית של המכתבים האנונימיים והודענו בתוך הארגון, לפני כחודש, עם מכתב לכולם, שהבהיר את המדיניות ואמר שמשטרת ישראל לא מטפלת בתלונות של שוטרים, בתור סמכותה, בתלונות אנונימיות, היא לא מטפלת.
עאידה תומא סלימאן: אחד, יש חובת דיווח ושתיים, אני בודק את חובת הדיווח.
עאידה תומא סלימאן: בסופו של דבר אנחנו רוצים להסיר את הנורמה של חיסולי החשבונות ולייצר משטרה רגועה ונקיה כשאחד, יש מניעה מצבית בתוך הארגון והנורמות מאוד ברורות כי השאלון מַבנה את הנורמות בצורה מאוד ברורה, מה תקין ומה לא תקין.
עאידה תומא סלימאן: הנושא הזה נבדק והמבדקים האלה מוכחים כיעילים ולכן, הגיע הזמן לטפל גם בנורמה של חיסולי החשבונות.
עאידה תומא סלימאן: תוצאתית כמות המכתבים האנונימיים ירדה דרמטית, כמעט נעלמה, כמובן שככל שמגיע מכתב אנונימי שהוא איננו בסמכות המשטרה, הוא מועבר אחר כבוד למחלקה לחקירות שוטרים, כולל בחודש האחרון, למען הסר ספק.
עאידה תומא סלימאן: כלומר, מה שנכתב לי פה שהמשטרה תמשיך להעביר למח"ש גם פניות אנונימיות הכוללות דיווח המעלה חשד לעבירה פלילית, זה - - - <מפכ"ל המשטרה רוני אלשיך:> בוודאי, זה חלק מהמדיניות.
עאידה תומא סלימאן: בוודאי.
עאידה תומא סלימאן: אני מתפלאת.
עאידה תומא סלימאן: ההודעה של המפכ"ל, למרות שאני גם כן מטילה – להגיד את האמת – בספק את כל הגישה שמונעת מכתבים אנונימיים, במיוחד בהטרדות מיניות, כי מי שמכיר את התופעה יודע כמה קשה לאישה לעמוד - - - <מפכ"ל המשטרה רוני אלשיך:> אני אתייחס לנקודה הזו גבירתי.
עאידה תומא סלימאן: להתלונן על הטרדות מיניות ולפעמים זה המפלט היחיד שקיים מולה.
עאידה תומא סלימאן: <מפכ"ל המשטרה רוני אלשיך:> ראשית, הטרדה מינית במובן המלא של המילה היא ללא ספק עבירה פלילית והיא בכל מקרה לא בסמכותנו.